ઇસ્લામાબાદ : પાકિસ્તાન અધિકૃત કાશ્મીર (PoK)માં ભારતીય સેનાએ સર્જિકલ સ્ટ્રાઇક બાદ નવાઝ શરીફ ભલે સેનાની સાથે અણબનાવનાં અહેવાલો ફગાવતા હોય પરંતુ સેના અને સરકાર બંન્ને વચ્ચેની તિરાડ સ્પષ્ટ જોઇ શકાય છે. સેનાધ્યક્ષ રાહીલ શરીફે સેનાના ઉચ્ચ અધિકારીઓ સાથે બેઠક યોજી હતી. બેઠકમાં તેઓએ સેના અને સરકાર વચ્ચેની બબાલ માટે સરકારને જવાબદાર ઠેરવી હતી. પરોક્ષ રીતે તેઓએ નવાઝ શરીફને જ જવાબદાર ઠેરવ્યા હતા.